ΓΡΑΠΤΗ ΕΡΩΤΗΣΗ E-3768/02

υποβολή: Erik Meijer (GUE/NGL) προς την Επιτροπή

(23 Δεκεμβρίου 2002)

Θέμα: Ο σεβασμός των επανειλημμένως αναγνωρισθέντων γλωσσικών δικαιωμάτων της σλοβενικής μειονότητας της αυστριακής επαρχίας Karinti, πριν από την ένταξη της Σλοβενίας στην ΕΕ

1. Έχειπόψη της η Επιτροπή ότι, μετά τον πρώτο παγκόσμιο πόλεμο, η πλειοψηφία των κατοίκων του νοτίου τμήματος της Karinti (αυστριακής επαρχίας) οι οποίοι μιλούν κυρίως τη σλοβενική γλώσσα, προτίμησαν (μέσω δημοψηφίσματος) να εξακολουθήσουν ναπάγονται στην Αυστρία, αντί να προσχωρήσουν στο βασίλειο των Σέρβων, των Κροατών και των Σλοβένων που μόλις είχε δημιουργηθεί, τούτο δε βασιζόμενοι μεταξύ άλλων στηνπόσχεση ότι στην περιοχή όπου επρόκειτο να ζήσουν, συμπεριλαμβανόμενης της αυστριακής δημοκρατίας, θα αναγνωρίζονταν πλήρως η σλοβενική γλώσσα στους τομείς της δημόσιας διοίκησης, της πληροφόρησης και της εκπαίδευσης·

2. Θυμάται επίσης η Επιτροπή ότι η Συνθήκη του 1955, η οποία, μετά το δεύτερο παγκόσμιο πόλεμο επέτρεψε την πλήρη αποκατάσταση του αυστριακού κράτους, κατοχύρωσε εκ νέου τα (μέχρι τότε αγνοούμενα και περιφρονημένα) συλλογικά γλωσσικά δικαιώματα των εθνικών μειονοτήτων στο έδαφος που τους ανήκε·

3. Γνωρίζει η Επιτροπή ότι το πιο σημαντικό μέχρι σήμερα κόμμα της εν λόγω επαρχίας και ο σημερινός κυβερνήτης Haider που εξέρχεται από τους κόλπους του κόμματος αυτού, οφείλουν κυρίως τη δημοτικότητά τους στην προπαγάνδα τους για την κατ' αποκλειστικότητα επιβολή της γερμανικής γλώσσας στην Karanti, καθώς και στο γεγονός ότι αντιτίθενται στα γλωσσικά δικαιώματα των Σλοβένων, ενώ απόφαση που ελήφθη σε ανώτατο επίπεδο το 2001 επιβεβαίωνε την ανάγκη αποκατάστασης των τοπωνυμικών πινακίδων στη σλοβενική γλώσσα που είχαν καταστραφεί και αφαιρεθεί από τους γερμανόφωνους·

4. Είναι σε θέση η Επιτροπή να επιβεβαιώσει την ύπαρξη του κινδύνου κλιμάκωσης της εν λόγω διένεξης, δεδομένου ότι η διοίκηση του ομοσπονδιακού κρατιδίου της Karanti συνεχίζει να αντιτίθεται στην εκτέλεση της δικαστικής απόφασης, καθώς και ότι οι σλοβενικής γλώσσας κάτοικοι της επαρχίας αυτής απέρριψαν πρόταση σύμφωνα με την οποία η δημόσια χρηματοδότηση του ραδιοφωνικού τους σταθμού radio Dva, πουφίσταται από ετών, θα συνεχισθεί μόνοπό τον όρο ότι θα αποδεχθούν την κατάργηση των περισσοτέρων τοπωνυμικών πινακίδων σε σλοβενική γλώσσα, γεγονός που θα έχει ως αποτέλεσμα να ανασταλεί, από τις αρχές του 2003, η χορήγηση των επιδοτήσεων στον ως άνω ραδιοφωνικό σταθμό·

5. Τι μέτρα προτίθεται να λάβει η Επιτροπή ώστε, πριν από την ένταξη της γειτονικής Δημοκρατίας της Σλοβενίας στην Ευρωπαϊκή Ένωσης, την 1η Μαΐου 2004, να κατοχυρωθούν πλήρως τα γλωσσικά δικαιώματα που αναγνωρίσθηκαν στο σλοβενικό πληθυσμό της Karanti το 1919, το 1955 και το 2001, τούτο δε προκειμένου να μη μετατραπούν οι διαφορές μεταξύ των δύο ομάδων του πληθυσμού σε μόνιμη διένεξη που τα δύο κράτη μέλη της Ευρωπαϊκής Ένωσης θα δυσκολεύονται όλο και περισσότερο να επιλύσουν·

Πηγή: η ολλανδική εφημερίδα De Volkskrant, της 2.12.2002.

Απάντηση της κ. Reding εξ ονόματος της Επιτροπής

(17 Φεβρουαρίου 2003)

Τα δικαιώματα των μειονοτήτων συμπεριλαμβάνονται στις αρχές που διακηρύσσει το άρθρο 6 παράγραφος 1 της Συνθήκης για την Ευρωπαϊκή Ένωση. Οι αρχές αυτές, που προβλέπονται σε μια σειρά διεθνών συνθηκών(1), επαναβεβαιώθηκαν επίσημα από το Χάρτη Θεμελιωδών Δικαιωμάτων της Ευρωπαϊκής Ένωσης(2). Το άρθρο 21 παράγραφος 1 του Χάρτη αναφέρεται στην απαγόρευση των διακρίσεων λόγω, μεταξύ άλλων, εθνοτικής καταγωγής, γλώσσας, θρησκείας ή ιδιότητας μέλους εθνικής μειονότητας και το άρθρο 22 προβλέπει ότι η Ένωση σέβεται την πολιτιστική, θρησκευτική και γλωσσική πολυμορφία. Πρέπει να τονιστεί, ωστόσο, ότι το άρθρο 51 προβλέπει ότι οι διατάξεις του Χάρτη απευθύνονται στα όργανα και τους οργανισμούς της Ένωσης, τηρουμένης της αρχής της επικουρικότητας, καθώς και στα κράτη μέλη μόνον όταν εφαρμόζουν το δίκαιο της Ένωσης.

Η εφαρμογή των αρχών αυτών εξασφαλίζεται με τη διαδικασία παράβασης, που προβλέπεται στο άρθρο 226 (πρώην άρθρο 169) της συνθήκης ΕΚ, και με την πολιτική διαδικασία που θεσπίζεται με το άρθρο 7 της Συνθήκης για την Ευρωπαϊκή Ένωση. Με την τελευταία η Επιτροπή μπορεί να φέρει ένα ζήτημα ενώπιον του Δικαστηρίου των Ευρωπαϊκών Κοινοτήτων εάν ο λόγος της προσφυγής εμπίπτει στο πεδίο του κοινοτικού δικαίου: η διαδικασία αυτή εφαρμόζεται ιδίως όταν ένα κράτος μέλος δεν μεταφέρει σωστά μια οδηγία. Σύμφωνα με τα παραπάνω, εάν διαπιστωθεί σοβαρή ή διαρκής παραβίαση των αρχών που μνημονεύονται στο άρθρο 6 της Συνθήκης για την Ευρωπαϊκή Ένωση, η Επιτροπή ή το ένα τρίτο των κρατών μελών μπορούν να φέρουν το θέμα στο Συμβούλιο συνερχόμενοπό τη σύνθεση των αρχηγών κρατών και κυβερνήσεων.

Όσον αφορά το ζήτημα που εγείρει ο κ. βουλευτής δεν φαίνεται να έχειπάρξει εσφαλμένη εφαρμογή του κοινοτικού δικαίου ούτε η Επιτροπή διαθέτει προς το παρόν πληροφορίες σχετικά με την ύπαρξη σοβαρής ή διαρκούς παραβίασης σύμφωνα με το άρθρο 7 της Συνθήκης για την Ευρωπαϊκή Ένωση.

(1) Βλ. για παράδειγμα το άρθρο 27 του Διεθνούς Συμφώνου του ΟΗΕ για τα ατομικά και τα πολιτικά δικαιώματα για την προστασία της πνευματικής ζωής και των γλωσσών των ατόμων που ανήκουν σε μειονότητες. Το Σύμφωνο έχουν επικυρώσει όλα τα κράτη μέλη.

(2) ΕΕ C 364 της 18.12.2000.